CELEX: 62014FA0132
Language: mt
Date: 2015-10-06 00:00:00
Title: Kawża F-132/14: Sentenza tat-Tribunal għas-Servizz Pubbliku (L-Ewwel Awla) tas-6 ta’ Ottubru 2015 – CH vs Il-Parlament (Servizz pubbliku — Assistenti parlamentari akkreditati — Artikolu 266 TFUE — Miżuri ta’ eżekuzzjoni ta’ sentenza ta’ annullament tal-Qorti Ġenerali — Annullament ta’ deċiżjoni ta’ tkeċċija — Annullament ta’ deċiżjoni li tiċħad talba għal assistenza fformulata abbażi tal-Artikolu 24 tar-Regolamenti tal-Persunal — Portata tal-obbligu ta’ assistenza fil-preżenza ta’ bidu ta’ prova ta’ fastidju — Obbligu tal-Awtorità tal-Ħatra li twettaq investigazzjoni amministrattiva — Fakultà tal-uffiċjali jew tal-aġent li jibda proċedura ġudizzjarja nazzjonali — Kumitat konsultattiv fuq il-fastidju u l-prevenzjoni tiegħu fuq il-post tax-xogħol li jipproċessa ilmenti ta’ assistenti parlamentari akkreditati fir-rigward ta’ membru tal-Parlament — Rwol u prerogattivi — Dannu materjali u morali)

16.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 381/64
            
         Sentenza tat-Tribunal għas-Servizz Pubbliku (L-Ewwel Awla) tas-6 ta’ Ottubru 2015 – CH vs Il-Parlament
   (Kawża F-132/14) (1)
   
   ((Servizz pubbliku - Assistenti parlamentari akkreditati - Artikolu 266 TFUE - Miżuri ta’ eżekuzzjoni ta’ sentenza ta’ annullament tal-Qorti Ġenerali - Annullament ta’ deċiżjoni ta’ tkeċċija - Annullament ta’ deċiżjoni li tiċħad talba għal assistenza fformulata abbażi tal-Artikolu 24 tar-Regolamenti tal-Persunal - Portata tal-obbligu ta’ assistenza fil-preżenza ta’ bidu ta’ prova ta’ fastidju - Obbligu tal-Awtorità tal-Ħatra li twettaq investigazzjoni amministrattiva - Fakultà tal-uffiċjali jew tal-aġent li jibda proċedura ġudizzjarja nazzjonali - Kumitat konsultattiv fuq il-fastidju u l-prevenzjoni tiegħu fuq il-post tax-xogħol li jipproċessa ilmenti ta’ assistenti parlamentari akkreditati fir-rigward ta’ membru tal-Parlament - Rwol u prerogattivi - Dannu materjali u morali))
   (2015/C 381/90)
   Lingwa tal-kawża:Il-Franċiż
   
      Partijiet
   
   
      Rikorrent: CH (rappreżentanti: L. Levi, C. Bernard-Glanz u A. Tymen, avukat)
   
      Konvenut: Il-Parlament Ewropew (rappreżentanti: E. Taneva u M. Dean, aġenti)
   
      Suġġett tal-kawża
   
   It-talba tar-rikorrenti għal annullament tad-deċiżjonijiet adottati mill-Parlament Ewropew b’eżekuzzjoni tas-sentenza tat-Tribunal għas-Servizz Pubbliku tat-12 ta’ Diċembru 2013, F-129/12, CH vs Il-Parlament, li tirrifjuta li tiftaħ investigazzjoni amministrattiva marbuta mal-ilment dwar fastidju tar-rirkorrenti, il-ħlas lir-rikorrenti ta’ ammont addizzjonali ta’ kumpens finanzjarju u l-għoti lir-rikorrenti tal-benefiċċji u l-aċċessorji kollha marbuta mal-eżistenza tal-kuntratt tagħha ta’ assistenta parlamentari akkreditata li t-terminazzjoni tiegħu ġiet annullata mit-Tribunal fis-sentenza suesposta tiegħu, u t-talba għar-riżarċiment tad-dannu materjali u morali allegatament subit.
   
      Dispożittiv
   
   
               1)
            
            
               Id-Deċiżjoni tal-Parlament Ewropew tat-2 ta’ April 2014, kif ikkonfermata bid-Deċiżjoni tal-4 ta’ Awwissu 2014 ta’ ċaħda tal-ilment, hija annullata sa fejn il-Parlament Ewropew, bi ksur tal-Artikolu 266 TFUE, rrifjuta li jħallas lil CH ammont addizzjonali ta’ EUR 5  686 in eżekuzzjoni tas-sentenza tat-12 ta’ Diċembru 2013, CH vs Il-Parlament (F-129/12, EU:F:2013:203).
            
         
               2)
            
            
               Id-Deċiżjoni tal-Parlament Ewropew tat-3 ta’ Marzu 2014, kif ikkonfermata bid-Deċiżjoni tal-4 ta’ Awwissu 2014 ta’ ċaħda tal-ilment, hija annullata sa fejn, wara l-annullament bis-sentenza tat-12 ta’ Diċembru 2013, CH vs Il-Parlament (F-129/12, EU:F:2013:203), tad-Deċiżjoni tal-Parlament Ewroprew tal-15 ta’ Marzu 2012 li tiċħad it-talba ta’ assistenza ta’ CH, tat-22 ta’ Diċembru 2011, il-Parlament Ewropew ma ddeċidiex li jiftaħ investigazzjoni amministrattiva fuq il-fatti allegati ta’ fastidju morali u b’hekk kiser l-Artikolu 266 TFUE.
            
         
               3)
            
            
               Il-kumplament tat-talbiet għal annullament huma miċħuda.
            
         
               4)
            
            
               Il-Parlament Ewropew huwa kkundannat iħallas lil CH l-ammont ta’ EUR 5  686, miżjuda sa mill-1 ta’ Lulju 2014, data tat-tmiem tal-impjieg ta’ CH, bl-interessi moratorji bir-rata stabbilita mill-Bank Ċentrali Ewropew għat-tranżazzjoniijet prinċipali ta’ finanzjament mill-ġdid, miżjuda b’żewġ punti.
            
         
               5)
            
            
               Il-Parlament Ewropew huwa kkundannat iħallas lil CH l-ammont ta’ EUR 25  000 bħala kumpens għad-dannu morali subi, miżjud, sa mill-4 ta’ Awwissu 2014, bl-interessi moratorji bir-rata stabbilita mill-Bank Ċentrali Ewropew għat-tranżazzjoniijet prinċipali ta’ finanzjament mill-ġdid, miżjuda b’żewġ punti.
            
         
               6)
            
            
               Il-kumplament tat-talbiet għall-kumpens huma miċħuda.
            
         
               7)
            
            
               Il-Parlament Ewropew għandu jbati l-ispejjeż tiegħu u huwa kkundannat għall-ispejjeż sostnuti minn CH.
            
         
      (1)  ĠU C 34, 02.02.2015, p. 52.